section_heading: Životopis
paragraph_text: Osnovnu školu završio je 1915. u Banja Luci (odličan učenik), kao i opću gimnaziju (1919.), gdje maturira sa odličnim uspjehom. Pravo studira u Zagrebu, no nakon druge godine ga nastavlja studirati u Banja Luci gdje diplomira 1924. i doktorira 1927. Vodio odvjetnički ured u Banjoj Luci. Nakon stvaranja Kraljevine SHS član je regionalnog i tajnik mjesnog rukovodstva HRSS u Banjoj Luci. Osnivač je mjesnog ogranka Hrvatske nacionalne omladine (HNO), borbene organizacije aktivne u uličnim obračunima s Organizacijom jugoslavenskih nacionalista (ORJUNA). Od 1925., kada Stjepan Radić sklapa sporazum s beogradskim režimom i izbacuje "republikanizam" iz imena stranke, pristaša je Trumbićeve Hrvatske federalističke seljačke stranke.